Rekordgetal diensleweringbetogings in 2018 | Maroela Media
Bande word buite die munisipale kantoor in Ventersdorp gebrand (28 Augustus 2017). Foto: Molaole Montsho/ANA
Municipal IQ het Woensdag bekend gemaak dat Suid-Afrika sedert Januarie al 'n allemintige 144 protesaksies teen swak dienslewering of 'n gebrek aan dienslewering beleef het.
Die provinsie wat die ergste onder dié betogings deurgeloop het, is die Oos-Kaap en in die tweede plek Gauteng. Daar was ook 'n geringe toename in die aantal protesaksies in die Wes-Kaap en die Vrystaat.
Karen Heese, ekonoom by Municipal IQ, het gesê die protesaksie-voetspoor kan ál duideliker oor 'n verskeidenheid gemeenskappe gesien word, van stede tot landelike gebiede.
Volgens Heese sluit die lys griewe van betogers 'n toenemende eis vir behuising en werksgeleenthede asook basiese dienste en beter regering in klein munisipaliteite in.
Kevin Allan, besturende direkteur van Municipal IQ, het gesê sedert 30 Junie vanjaar is Mpumalanga die provinsie waar die minste betogings plaasgevind het (3%). In die derde plek, ná die Oos-Kaap en Gauteng, volg die Wes-Kaap met 15%, KwaZulu-Natal met 14%, Noordwes met 9%, Noord-Kaap met 6% en Limpopo met 5%.
Allan het bygevoeg dat protesoptogte die afgelope paar jaar ook meer gewelddadig geword het.
"Diensleweringsoptogte het 'n daaglikse gebeurtenis in Suid-Afrikaners se lewe geword met 'n ontstellende toename in gewelddadige konfrontasies tussen betogers en die polisie. Sodoende gaan die geleentheid vir gemeenskappe om opbouend met munisipaliteite ooreen te kom oor hul griewe verlore."
Hy meen munisipaliteite moet werk maak daarvan om te verseker dat kanale vir dié kommunikasie toeganklik en relevant bly.
Municipal IQ is 'n webgebaseerde data-en-intelligensiediens wat inligting oor diensleweringsbetogings teen munisipaliteite insamel deur sy "Hotspots Monitor"-hulpmiddel.
betogings munisipaliteit protes
en dit kom nie tot die regering se gedagte dat hulle nie kan diens lewer nie. Nog nooit was daar voor 1994 sulke swak diens gelewer nie en nog minder betogings en verwoesting.
Rekordgetal mense wat betoog en 'n rekortgetal afwesig van die werkplek… die slang wat sy stert insluk…
En, hierdie is maar nog net die begin van 'n volskaalse verwoestingsveldtog & anargie wat gaan volg……..
Rekordgetal mense wat nie weet hoe werk demokrasie nie, maar wat verder stem vir die party wat hulle een van die slegste onderwysstelsels in die wêreld gegee het , sodat hulle nie moet verstaan hoe demokrasie werk nie. En die klomp stommerikke van die regerende party het mos belowe om die land onregeerbaar te maak en die kultuur van verwoesting in plek te stel, nou kan hulle dit nie ongedaan maak nie. STEM TOG NET VIR IEMAND ANDERS en spaar die infrastruktuur waartoe julle in elk geval tog nie bydra nie!
Ek stem Christa. En nogsteeds kom hulle nie agter waar lê die probleem nie. Solank dit goed gaan met hulle – is die saak 100. Daar word nie geworry oor ons mense, land en hulpbronne nie.